《梅》
唐代·韦蟾

高树临溪艳，低枝隔竹繁。何须是桃李，然后欲忘言。

拟折魂先断，须看眼更昏。谁知南陌草，却解望王孙。

作者简介：韦蟾 [唐]（公元？年至八七三年左右）字隐珪，下杜（今陕西省西安市东南）人。大中七年登进士及第，辟徐商襄阳掌书记。咸通中，历翰林学士、中书舍人、刑部侍郎。乾符初，出为鄂岳观察使。咸通末，终尚书左丞。其在襄阳与徐商等唱和诗编为《汉上题襟集》，已佚。《生平事迹见《翰苑群书》卷上丁居晦《重修承旨学士壁记》、《旧唐书》卷一八九、《唐诗纪事》卷五八。蟾所作诗，《全唐诗》今存十首。